**ДОГОВОР**

**№ BG-RRP-2.006-0013-C01 /..**

Днес, ……………. г., се сключи настоящият договор между

1. **„Лийн Диджитал Солюшънс“ ЕООД,** с ЕИК: 202204879, със седалище и адрес на управление гр. София, р-н Възраждане, Чипровци, 12, ет.2, представлявано от Камен Кънев - управител, в качеството си на Бенефициент по Договор № **BG-RRP-2.006-0013-C02** Embedded Blended Leadership Environment“ наричано за краткост ВЪЗЛОЖИТЕЛ, от една страна

и

1. **„………………………“**, с ЕИК …………………. със седалище и адрес на управление гр. ……………. ул. „…………….…“, № …………….…., представлявано от ………………..…… - ……………………, наричано накратко ИЗПЪЛНИТЕЛ от друга страна,

На основание чл. 2, ал. 1 от ПМС № 80/ 09.05.2022 г. и Протокол ......................... от ....................... г., на „Лийн Диджитал Солюшънс“ ЕООД за класиране на участниците и определяне на изпълнител, като ключов компонент от Договор за финансиране № BG-RRP-2.006-0013-C02 Embedded Blended Leadership Environment“ (ДФ), се сключи настоящият договор за следното:

**Член 1 – Предмет на договора**

Възложителят възлага, а Изпълнителят приема, срещу възнаграждение, при условията на настоящия договор,даизвърши услуга **„Бизнес развитие“** изискванията към която са подробно описани в Поканата на Възложителя (Приложение № 1), Офертата на Изпълнителя (Приложение № 3) и Техническата спецификация (Приложение № 2), неразделна част от настоящия Договор.

Изпълнителят се задължава да спазва точно клаузите на договора и техническите приложения и условия, заложени в документацията, вкл. предвидени гаранционни срокове, условия за нанасяне на корекции и др.

**Член 2 – Срок**

* 1. Настоящият договор влиза в сила от датата на подписване от последната страна, подписала договора.
  2. Общият срок за изпълнение на услугите е 12 месеца, след влизане на договора в сила. съобразно предложеното в Офертата на Изпълнителя (Приложение № 3), но не по-късно от крайния срок за изпълнение на ДФ – 12.06.2026 г.
  3. Сроковете за изпълнение на всяка конкретна услуга са подробно описани в Офертата на Изпълнителя (Приложение № 3) и Техническата спецификация (Приложение № 2).

**Член 3 – Цена и начин на плащане**

* 1. Възложителят се задължава да заплати на Изпълнителя за услугите, предмет на договора, цена в размер на ………………………… (……………………) лв., съобразно предложеното в Офертата на Изпълнителя (Приложение № 3).
  2. Плащанията по договора ще бъдат авансово, 3 (три) междинни и едно финално, съобразно предложеното в Офертата на Изпълнителя (Приложение № 3) и заложеното в Поканата на Възложителя (Приложение № 1).
  3. Авансовото плащане е в размер на 10% от стойността на договора, като същото е дължимо в 60-дневен срок след влизане на настоящия договор в сила.
  4. Размерът на междинните плащания е общо 60% от стойността на договора, като всяко от тях е в размер 20% от стойността на договора. Междинните плащания са дължими в 60-дневен срок след подписване без забележки на съответния двустранен междинен приемо-предавателен протокол по реда на чл. 9.
  5. Размерът на финалното плащане е 30% от стойността на договора. Финалното плащане е дължимо в 60-дневен срок след подписване без забележки на финалния приемо-предавателен протокол по реда на чл. 9.
  6. Плащанията се извършват по банков път, по долупосочената банкова сметка на Изпълнителя, в горепосочените срокове и след издаване на валидна фактура с всички необходими реквизити от страна на Изпълнителя.

**BIC: ………..**

**IBAN: ………….**

**Банка: ………………**

**Титуляр: ………………**

* 1. Изпълнителят издава и предоставя надлежни финансово-отчетни документи на Възложителя, включващи фактури за плащанията по настоящия договор и приемно-предавателни протоколи за услугите, съгласно финансовите изисквания на Проекта и нормативните документи, които са приложими към Проекта. При промяна в изискванията относно отчетната документация или допълнителни инструкции от страна на Структурата за наблюдение и докладване (СНД) по Националния план за възстановяване и устойчивост (НПВУ), Изпълнителят е длъжен да се съобрази с тях, ако е своевременно уведомен от Възложителя. *Към момента на подписване на договора изискването е за плащанията да се издават фактури, в които задължително се посочва, че разходът се извършва по проект BG-RRP-2.006-0013-C02*. Фактурите следва ясно и недвусмислено да посочват единичният и общ разход както и дължимият ДДС на отделен ред.
  2. Възложителят има право да откаже съответното плащане на Изпълнителя, ако последният не предостави изискваните документи или последните не са с посоченото задължително съдържание.
  3. Изпълнителят е длъжен да води редовна и точна документация, отразяваща изпълнението на услугите, включваща счетоводно отразяване на издадените фактури и получените плащания, като използва подходяща счетоводна система при спазване на изискванията на националното законодателство. Счетоводните документи и записи, свързани с настоящия договор, следва да подлежат на ясно идентифициране и проверка.
  4. Във връзка с поетите ангажименти от страна на Възложителя по Проекта пред СНД, Изпълнителят се задължава да допуска органите, осъществяващи надзор и контрол по Проекта, националните одитиращи органи, Европейската комисия, Европейската служба за борба с измамите, Европейската сметна палата и външни одитори, да проверяват посредством проучване на документацията или проверки на място, изпълнението на настоящия договор като част от изпълнението на Проекта. Тези проверки могат да бъдат извършвани в срок до 3 (три) години след извършване на окончателно плащане по Проекта, както и до приключване на евентуални административни, следствени или съдебни производства.

**Член 4 – Гаранция за добро изпълнение**

4.1 При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от цената на Договора без ДДС, а именно …………… (…………………………) лв., която служи за обезпечаване на доброто изпълнението на задълженията на Изпълнителя по Договора.

4.2. В случай на изменение на Договора, извършено в съответствие с приложимото право, Изпълнителят се задължава да предприеме необходимите действия за привеждане на гаранцията в съответствие с изменените условия на Договора, в срок до 15 (петнадесет) дни от подписването на допълнително споразумение (анекс) за изменението.

4.3 Действията за привеждане на гаранцията в съответствие с изменените условия на Договора могат да включват, по избор на ИЗПЪЛНИТЕЛЯ:

4.3.1 внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 4.4 или

4.3.2 предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 4.5 или

4.3.3 предоставяне на документ за изменение на първоначалната застраховка или нова застраховка, при спазване на изискванията на чл. 4.7

4.4. Когато като Гаранция за изпълнение се представя парична сума, сумата се внася по следната банкова сметка на Възложителя:

Лийн Диджитал Солюшънс ЕООД

IBAN:

BIC:

Банка:

4.5 Когато като гаранция за изпълнение се представя банкова гаранция, Изпълнителят предава на Възложителя оригинален екземпляр на банкова гаранция, издадена в полза на Възложителя, която трябва да отговаря на следните изисквания:

4.5.1 да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на Изпълнителя или друго основание за задържане на гаранцията;

4.5.2 да бъде със срок на валидност най-малко равен на срока за изпълнение на Договора за безвъзмездна финансова помощ – 12.06.2026 г., като при необходимост срокът на валидност на банковата гаранция се удължава или се издава нова.

4.6 Банковите разходи по откриването и поддържането на гаранцията във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя.

4.7 Когато като Гаранция за изпълнение се представя застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя, която трябва да отговаря на следните изисквания:

4.7.1 да обезпечава изпълнението на този Договор чрез покритие на отговорността на Изпълнителя;

4.7.2 да бъде със срок на валидност най-малко равен на срока за изпълнение на Договора за безвъзмездна финансова помощ – 12.06.2026 г., като при необходимост срокът на застрахователната полица се удължава или се издава нова.

4.8 Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.

4.9 Възложителят освобождава гаранцията в срок до 30 (тридесет) дни след приключване на изпълнението на Договора и окончателно приемане в пълен размер на услугата и всички дейности по предмета на Договора, ако липсват основания за задържането от страна на Възложителя на каквато и да е сума по нея.

4.10 Освобождаването на гаранцията се извършва, както следва:

4.10.1 когато е във формата на парична сума – чрез превеждане на сумата по банковата сметка на Изпълнителя, посочена в чл. 3.6;

4.10.2 когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;

4.10.3 когато е във формата на застраховка – чрез връщане на оригинала на застрахователната полица/застрахователния сертификат на представител на Изпълнителя или упълномощено от него лице.

4.11 Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията.

4.12 Възложителят има право да задържи съответна част и да се удовлетвори от гаранцията, когато Изпълнителят не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на Изпълнителя.

4.13 Възложителят има право да задържи гаранцията в пълен размер, в следните случаи:

4.13.1 при пълно неизпълнение, в т.ч. когато услугите и изпълнените дейности не отговарят на изискванията на Възложителя и не са нанесени необходимите корекции в съответния срок;

4.13.2 при прекратяване на дейността на Изпълнителя или при обявяването му в несъстоятелност.

4.14 Във всеки случай на задържане на гаранцията, Възложителят уведомява Изпълнителя за задържането и неговото основание. Задържането на гаранцията изцяло или частично не изчерпва правата на Възложителя да търси обезщетение в по-голям размер.

4.15 Когато Възложителят се е удовлетворил от гаранцията и Договорът продължава да е в сила, Изпълнителят се задължава в срок до 7 (седем) дни да допълни гаранцията, като внесе усвоената от Възложителя сума по сметката на Възложителя или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на гаранцията да бъде в съответствие с чл. 4.1.

**Член 5 – Документи**

* 1. Договорът се състои от следните документи, които са неразделна част от него и се прилагат йерархично в реда, в който са изброени:
* Настоящия договор;
* Покана (Приложение № 1);
* Техническа спецификация (Приложение № 2);
* Оферта на Изпълнителя (Приложение № 3);

5.2 Текстовете на всички документи, съставляващи договора, могат да се ползват за тълкуване на останалите разпоредби. В случай на неясноти или противоречия се прилагат разпоредбите на документа с по-висок ранг, съгласно йерархичния ред на документите.

**Член 6 – Комуникации**

6.1 Всички комуникации и цялата кореспонденция, свързана с настоящия договор, между Бенефициента и Изпълнителя трябва да се изпращат по пощата, чрез факс, електронна поща или по куриер.

**Член 7 – Права и задължения на Възложителя**

* 1. Възложителят следва да запознае Изпълнителя с всички конкретни изисквания свързани с изпълнение предмета на договора, свързани с Проекта и оперативната програма.
  2. С оглед качествено и точно изпълнение на предмета на договора, Възложителят е длъжен да окаже необходимото съдействие на Изпълнителя, като предоставя пълна и точна информация по повод Проекта и програма за финансиране.
  3. Възложителят има право да иска от Изпълнителя да осъществи услугите в срок и без отклонения.
  4. Възложителят е длъжен да заплати на Изпълнителя съответното възнаграждение за изпълнените услуги, при условията и в срока съгласно чл. 3 настоящия договор.
  5. Възложителят осигурява необходимата информация за изпълнение на услугите по договора;
  6. В случай, че в рамките на някое тримесечие и/или в целия срок на изпълнение на услугите не бъдат постигнати или бъде забавено извън определения срок постигането на една или повече от заложените цели за един или повече от определените в Техническата спецификация (Приложение № 2) показатели, Възложителят има право да поиска от Изпълнителя заплащане на неустойка в размер на 0,5% (нула цяло и пет процента) от дължимото за съответното тримесечие възнаграждение (стойността на съответното междинно плащане по чл. 3.4 или окончателното плащане по чл. 3.5) за всеки ден просрочие, но не повече от 20% (двадесет процента). Настоящата разпоредба се прилага за всеки отделен случай на неизпълнение. Отделен случай на неизпълнение е забава, в рамките на конкретно отчетно тримесечие, независимо колко от заложените показатели не са постигнати и продължава до постигане на всички заложени показатели за съответния период.

**Член 8 – Права и задължения на Изпълнителя**

* 1. Изпълнителят е длъжен да спазва изискванията за мерките за информация и публичност при изпълнение на дейностите по процедура BG-RRP-2.006 „Подкрепа за иновативни МСП, отличени с Печат за високи постижения“ и НПВУ.
  2. Изпълнителят се задължава да изпълни предмета на договора съобразно изискванията на Възложителя и в съответствие със заложеното в настоящия договор, с оглед спазване на предвидените в Проекта цели.
  3. Изпълнителят се задължава да извърши възложената му работа с грижата на добър търговец, при спазване на изискванията за ефективност, прозрачност и старание, в съответствие с най-добрите практики, в определените с договора качество и срок.
  4. Изпълнителят е уведомен за правата на контрол на Структурата за наблюдение и контрол по НПВУ и се съгласява да предоставя достъп и информация относно изпълнението на настоящия договор, ако такива са поискани.
  5. Изпълнителят има право да иска от Възложителя необходимото съдействие за приемането на услугите.
  6. Изпълнителят има право да получи от Възложителя съответното възнаграждение за извършените услуги, при условията и в срока съгласно чл. 3 от настоящия договор.
  7. Изпълнителят предоставя на СНД, упълномощените от него лица, националните одитиращи органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с изпълнението на настоящия договор в рамките на Проекта.

**Член 9 – Приемане на услугите**

* 1. Отчитането и приемането на изпълнението на услугите ще се извършва на тримесечия. Изпълнението за всяко тримесечие ще се приема с двустранен приемо-предавателен протокол, придружен от справка от изпълнителя за напредъка по всеки от показателите и при постигане на резултатите, подробно описани в Техническата спецификация (Приложение № 2).
  2. За услугите, предоставени през първите три тримесечия се подписват междинни приемо-предавателни протоколи, които са основание за извършване на междинни плащания, а за последното тримесечие, както и за цялостното приемане на услугите се подписва финален приемо-предавателен протокол, който е основание за извършване на окончателно (финално) плащане.
  3. При неизпълнение на целта за съответното тримесечие, описана в Техническата спецификация (Приложение № 2), услугите не се приемат до постигане на целта и съответно не се подписва двустранен приемо-предавателен протокол по чл. 9.2.
  4. В случай, че в рамките на някое/и тримесечие и/или в целия срок на изпълнение на услугите не бъдат постигнати една или повече от заложените цели за един или повече от определените в Техническата спецификация (Приложение № 2) показатели, Възложителят може да приложи предвидените в чл. 7.6 неустойки.

**Член 10 – Нередности и Конфликт на интереси**

* 1. Страните декларират, че няма конфликт на интереси по повод настоящия договор и всяка от тях се задължава да предприеме необходимите мерки за избягването му, както и да уведоми другата страна относно възникването на обстоятелство, което предизвиква или може да предизвика подобен конфликт.
  2. Конфликт на интереси е налице, когато безпристрастното и обективно упражняване на функциите по договора на което и да е лице е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, ЕВРАТОМ) № 2018/1046, както и по смисъла на българското законодателство.
  3. Възложителят има право да прекрати Договора без предизвестие и без да изплаща каквито и да било обезщетения, в случай на нередност от страна на изпълнителя като: подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, подизпълнителите и представителите на изпълнителя.

**Член 11 – Поверителност**

* 1. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора, освен в случаите, когато това е необходимо за изпълнението му, както и когато е налице задължение по закон или разпореждане на компетентен орган информацията да бъде разкрита.

**Член 12 – Визуална идентификация**

* 1. Възложителят се задължава да направи всички необходимо за разгласяване на факта, че дейностите по чл. 1 са част от проект BG-RRP-2.006-0013-C02 „Embedded Blended Leadership Environment“ и е финансиран по процедура BG-RRP-2.006 „Подкрепа за иновативни МСП, отличени с Печат за високи постижения“ от НПВУ, като е финансиран от „Следващо поколение ЕУ“. Предприетите за тази цел мерки трябва да са в съответствие с приложимите правила за информиране и публичност.

Изпълнителят се задължава да използва съответната визуализация, съдържаща идентификационния номер на проекта, името на проекта, логото на финансиращата програма и знамето на ЕС.

**Член 13 – Прекратяване**

Договорът се прекратява в следните случаи:

* 1. При изпълнение на услугите от страна на Изпълнителя и заплащане на възнаграждението от страна на Възложителя;
  2. По взаимно съгласие на страните, изразено в писмена форма;
  3. Прекратяване на дейността на една от страните (прекратяване на ЮЛ, несъстоятелност, ликвидация) – едностранно, от другата страна, без предизвестие;
  4. При условията на чл. 10.3.
  5. При условията на чл. 14.1.

**Член 14 – Отговорност**

* 1. Ако Изпълнителят по своя вина не осъществи услугите в уговорените срокове, Възложителят има право да прекрати едностранно и без предизвестие Договора без да дължи обезщетение и като заплати възнаграждение, съответстващо само на вече надлежно приетите по реда на чл. 9 услуги.
  2. Структурата за наблюдение и докладване (СНД) по Договора за финансиране на Възложителя не носи отговорност, не дължи обезщетения или допълнителни плащания за понесени от Изпълнителя вреди или претърпени трудови злополуки по време на изпълнение на Проекта. СНД не носи отговорност, произтичаща от искове или жалби вследствие нарушение на нормативни изисквания от страна на Възложителя.
  3. Всяка една от страните дължи обезщетение на другата страна за причинените й вреди по повод изпълнението на договора. Обезщетението се дължи в пълен размер за доказаната по съответния ред вреда.

**Член 15 – Специфични условия**

15.1 Изпълнителят е длъжен да спазва условията по членове 3, 4, 5, 6, 11.3 „б” и чл. 14 във връзка с чл. 1.7 от Общите условия към договорите за финансиране по Програмата за ускоряване на икономическото възстановяване и трансформация чрез научни изследвания и иновации.

15.2 Изпълнителят декларира, че е запознат с текстовете на посочените в чл. 15.1 условия и разпоредби.

**Член 16 – Изменения**

16.1 Страните се споразумяват, че промени в настоящия договор могат да се осъществяват само при условията на чл. 14, ал. 2 от ПМС № 80/ 09.05.2022 г.

**Член 17 – Приложимо законодателство**

* 1. Двете страни се съгласяват да ръководят своите взаимоотношения по настоящия договор в пряка връзка и зависимост с предвидените изисквания в Проекта. Всички взаимоотношения, които не са пряко свързани с него, не са предмет на настоящия договор.
  2. Към всички въпроси, които не са изрично уредени от уговорките в настоящия договор, се прилага законодателството на Република България.

**Член 18 – Спорове**

* 1. Страните по договора решават възникналите в хода на изпълнението му спорове чрез доброволни преговори, а при невъзможност да постигнат съгласие – по съдебен ред. СНД не е страна по договора и не може да бъде арбитър или медиатор в отношенията между двете страни по настоящия договор.
  2. Всякакви спорове между Страните, които могат да се появят по време на изпълнението на договора и които не могат да се решат по друг начин, ще се обсъждат пред компетентния български съд.

Настоящият договор се състави и подписа в два оригинални и еднообразни екземпляра, по един за всяка страна. Договорът влиза в сила от датата, на която е подписан от последната от двете страни.

**За възложителя: За изпълнителя:**

…………………………… ……………………………

/подпис/ /подпис/

…………………………… ……………………………

/имена, длъжност/ /имена, длъжност/

…………………………… ……………………………

/дата/ /дата/